Plantejaments de tornada. Món alternatiu.\n3.6.3. La conversió al nostre. L'exemple d'en Marx.\nÉs curiós que això ho va fer molt bé en Marx. És de les poques coses, diguem, que va arrodonir en aquest sentit de reafirmació subjectiva.\nEn Marx va estant fent de profeta, diguem-ne, en Els Manuscrits i tot allò que agrada als capellans, -que el manipulen molt, per cert, com ells manipulen les Escriptures i com manipulen totes aquestes coses-, i, de sobte, va parar.\nEs va estar quinze anys parat, quinze anys. A Londres es va ficar al British Museum, allà tenia per estudiar tot allò que volia.\nVa parar de parlar dels sofriments dels pobres, perque el sofriment dels pobres és una cosa de filosofia, és una cosa profètica. En canvi, qué sé jo, la llei de l'oferta i la demanda no és una cosa profètica, és una cosa concreta, pràctica i tècnica.\nEl senyor aquell, per a poder donar solucions tècniques, parar de fer paraules i de fer actituds testimonials... El senyor s'en va anar al British Museum on hi havia la col·lecció dels treballs de tots els inspectors de treball d'Anglaterra, -allà hi havien les còpies de tots-, i amb allò va poder conéixer, es va informar i va estudiar qué passava en el món realment, no allò que li demanava el seu esperit. No les il·lusions o el Cosmos, on allà no hi ha res. L'Anglaterra del segle XIX, mil vuit-cents quaranta-vuit.\nQuan va haver estudiat tot allò, -i, a més, al British Museum va trobar tots els llibres de tota la tradició burguesa, pràcticament, de grans ideòlegs de l'economia del món lliberal, que era una tradició que no tenia res a veure amb el Cosmos, que era una tradició de la nostra societat, que la definia, a més, bàsicament-, aleshores va escriure El Capital, en el qual no hi ha ninguna sola concessió a l'altre món, ni una. Llegiu-lo i veureu.\nA més, es va convertir. Es va dir: «jo he estat un temps de profeta. Ara vaig a fer de lampista, posar les tuberies ben posades, les aixetes ben fetes i els empalmes d'aigua ben fets». Això no es dóna en l'altre. L'altre només és una empenta.\nSi mireu, l'altre no hi és o hi és?... i tant si hi és! La diferència entre El Capital de Marx i un llibre del Stuart Mill, o de l'Adam Smith, o del Ricardo, -que eren els grans teòrics de l'economia del seu temps...-, la diferència està que en Marx, a més a més, tot allò ho fa només per una cosa: perque vol que els homes s'agermanin. En canvi, als altres els importa un «bledo». És la diferència que hi ha.\nEn Marx porta l'ànima de l'Univers a dins d'El Capital, però la porta tan enterrada que no es veu, ni la diu enlloc, però allò ha fecundat el seu sistema.\nEll deia que, en aquell moment, aquell sistema era el vàlid, però que després se n'havia de fer un altre i això és correcte.\nVol dir que tota persona que ha donat la volta per l'altre banda i torna a aquest món dóna solucions tècniques a base de molt estudiar i de no fiar-se gens de la seva inspiració. Aquí no, aquí no hi poden haver gens d'inspiracions. Aquí no hi han sonàmbuls, eh? Aquí a pencar, a treballar, a suar i a conéixer la nosteritat per a transformar-la en altres nosteritats més d'acord amb l'alteritat.\nI, aleshores, fent solucions i canviant-les, fent-les i canviant-les, fent-les i canviat-les, fent-les i canviant-les, fins al final.\nBé, penso que amb aquests quatre punts queda ben definit allò que podria ser un món altre, al costat d'un món nostre. I acavo aquí.\n(Aquí comença el col·loqui).


Nuria-Miret-exalumna-de-la-Facultat-de-Fisica-premi-MERAC-2022 - Facultat de Física - Universitat de Barcelona - Universitat de Barcelona\nNúria Miret, exalumna de la Facultat de Física, premi MERAC 2022\nNotícia | 14-03-2022\nNúria Miret, exalumna de la Facultat de Física de la Universitat de Barcelona i actualment investigadora postdoc a la Universitat de Viena, és premi MERAC 2022 per la seva tesi doctoral, feta a la Universitat de Bordeus i acabada el 2020.\nCom fa constar en anglès la nota de premsa –vegeu pàgina 10– de la European Astronomical Society (EAS), es reconeix expressament «for the discovery of many new free-floating planets, which illuminated the origin of these exotic nomad planets».\nL’EAS aplega milers de professionals en astronomia de més de trenta països europeus.\nLa mateixa protagonista diu que «fer un doctorat és un gran repte, en el qual cal superar molts obstacles, però també és molt gratificant quan finalment arriben els resultats». Se sent molt agraïda per haver rebut aquest reconeixement i vol compartir-lo amb els seus directors de tesi i amb tot l’equip que hi ha participat.\n«Les meves directores de màster de la UB van ser un gran referent i, sens dubte, van contribuir a decidir-me seguir la meva carrera científica». El màster a la UB i, especialment, el grup de Gaia li van permetre iniciar la carrera investigadora i van ser clau per poder fer la tesi. Les seves directores de màster van ser la Teresa Antoja i la Mercè Romero. Diu que la Francesca Figueras també va ser un referent clau.\nLa Núria Miret espera que aquest premi serveixi per inspirar futures joves astrònomes.\n«Les meves directores de màster de la UB van ser un gran referent i, sens dubte, van contribuir a decidir-me a seguir la meva carrera científica.»\nFrancesca Figueras, professora titular del Departament de Física Quàntica i Astrofísica de la Facultat de Física, recalca que les primeres etapes de formació d'aquesta investigadora van ser a la Universitat de Barcelona. L'any 2016, la Núria Miret va completar els estudis de grau a la Facultat de Física. Immediatament després, va iniciar la seva carrera investigadora a l'Institut de Ciències del Cosmos de la UB (ICCUB). Aquí va completar els estudis de màster en Astrofísica, Física de Partícules i Cosmologia i va publicar els seus primers treballs sobre l'evolució de grups d'estrelles joves al veïnat solar, gràcies a l'ús de dades del satèl·lit Gaia (ESA).\nAquesta formació la va fer mereixedora d'una beca predoctoral a Bordeus, on va fer la tesi doctoral. Actualment, fa la seva primera estada postdoctoral a Viena, des d'on continua col·laborant amb investigadors de l'equip Gaia de la UB. En aquest sentit, explica: «La metodologia que vam desenvolupar durant el màster a la UB per determinar edats d'associacions d'estrelles joves és una eina fonamental en els projectes en els quals estic treballant ara. A més, tenim un projecte per revisar l'origen de les principals associacions d'estrelles joves a l'entorn solar amb les noves dades del satèl·lit Gaia».\nPer a més informació, consulteu la notícia publicada per la Sociedad Española de Astronomía.


Diego Redolar, neurocientífic: «La indústria utilitza la neurociència per a entendre el nostre comportament»\nQuina és la teva trajectòria acadèmica i professional?\nFent la carrera de Psicologia, vaig veure que m’agradava la biologia i vaig fer assignatures d’aquesta segona titulació. Vaig comprovar que m’agradava molt l’àmbit del sistema nerviós i vaig decidir cursar un màster de neurociències a la Universitat Autònoma de Barcelona i paral·lelament un altre d’estadística. Llavors vaig començar la carrera investigadora fent un doctorat de neurociències i vaig estar uns quants anys al Canadà fent recerca. Després vaig tornar a la UAB i el 2005, quan va sortir una plaça de professor a la UOC, em vaig incorporar a la Universitat.\nEts investigador principal del grup Cognitive NeuroLab a la UOC: quin és el seu àmbit d’expertesa?\nÉs un grup interessat a discernir les bases neurals dels processos cognitius. Ens interessen processos com l’aprenentatge en la memòria o les funcions executives, tot el que podria entroncar amb un eix vertebral que es diu control cognitiu. Hi ha molts aspectes que es poden estudiar: la memòria, l’atenció, la presa de decisions, la teoria de la ment, que és la capacitat que tenim de posar-nos en el lloc d’altres persones, però sobretot el que ens interessa és intentar esbrinar les bases neurals que hi ha darrere d’aquests processos, és a dir, veure com reclutem les diferents àrees del cervell, com estan organitzades, com es connecten, per a possibilitar aquestes funcions cognitives.\nSobre aquest àmbit d’entendre les nostres preses de decisions, teniu un projecte finançat pel Ministeri.\nEn la principal línia de recerca que tenim, fa anys que fem diferents recerques finançades fonamentalment per diferents projectes del Ministeri. El que ens ha interessat molt és veure com al cervell hi ha dues xarxes, una de més dorsal, que és a la part superior de l’escorça cerebral, i una altra que és més ventral. La xarxa que és més dorsal és molt important per a les funcions executives de tota la part de raonament, mentre que la xarxa que és més ventral està molt relacionada amb les emocions i, sobretot, amb l’acció d’adequar-les al context en què és la persona, que pot ser social, normatiu, etc. Ens interessa intentar dissociar el paper d’aquestes dues xarxes en el control cognitiu. Pensem que la xarxa dorsal és la que ens possibilita tota la part executiva i la part ventral, el processament emocional. En els diferents projectes, el que veiem és com les emocions poden interferir en la memòria de treball. Bàsicament, el que fem nosaltres al laboratori és activar o inactivar diferents regions del cervell, d’una manera no invasiva en participants sans, sense cap patologia, per a veure durant deu o quinze minuts si la regió que hem inactivat és important per a la tasca que duem a terme al laboratori. Ho fem amb les tècniques d’estimulació cerebrals no invasives, que ens permeten generar el que s’anomena una lesió virtual: fem que una determinada zona del cervell estigui sense funcionar durant alguns minuts, el temps suficient per a fer les proves cognitives i veure realment si aquesta regió és important per a la funció que mesurem. Per exemple, imaginem que inactivem l’àrea que s’encarrega de la producció del llenguatge, tot i que realment no ho fem. La persona participant estaria sense poder parlar durant deu o quinze minuts, perquè aquesta regió és molt important per a la producció. Fem una cosa molt semblant però vinculada a aquests aspectes relacionats amb el control cognitiu.\nEl cervell continua essent el gran desconegut?\nAfortunadament per a nosaltres, que treballem en neurociència, sobretot de l’encèfal, sabem moltes coses, però encara ens falta molt per esbrinar i per aprofundir. Especialment quan entrem en dels processos cognitius ens falta molta informació, ja que encara hi ha molt camí per fer. Durant els pròxims anys es poden engegar molts projectes que ratllen la frontera de la ciència que gairebé sembla ficció. Avui dia, la tecnologia avança molt i ens permet arribar on fa quinze anys hauria estat impossible d’arribar, fet que ens permet obtenir dades molt interessants.\nPer què és tan complicat endinsar-se en el que queda per descobrir del sistema nerviós?\nPodem estudiar el sistema nerviós amb diferents perspectives. Per exemple, hi ha experts més dedicats a la part molecular. En aquest camp, posem per cas, per a entendre el comportament de comunicació de dues neurones se n’agafen dues en un model i així es pot veure com es comuniquen. En l’anatomia més macroscòpica, podem dir que aquest grup de neurones és connectat i podem estudiar aspectes vinculats de diferents xarxes i tenir coneixement sobre el que és la part més anatòmica de la connectivitat estructural. Pel que fa a les funcions, pots estudiar l’aprenentatge o les emocions, intentant veure quines són les regions que ens permeten tenir aquestes capacitats. Es pot estudiar, però per a explicar aquest fenomen hi ha molta complexitat. Hi ha funcions més fàcils d’estudiar i d’altres que són més complicades. Per exemple, unes funcions complicades són la creativitat i la consciència, estudiant les bases neurals. Hi ha molts neurocientífics que quan estudien la consciència posen en qüestió la possibilitat d’arribar a entendre les seves bases neurals, perquè el nostre cervell no està preparat per a comprendre-les. Des de la mateixa neurociència ens adonem de les nostres limitacions, perquè arribem a processos en què les bases són limitades, amb les tècniques que tenim actualment.\nLa neurociència és una disciplina molt transversal, oi?\nLa neurociència és una de les disciplines més transversals. De fet, ja es veu en formació de grau. La majoria de països no tenen graus d’aquest àmbit, tret d’excepcions com Holanda, amb una llicenciatura de neurobiologia. El que és més comú són les diferents formacions bàsiques de grau com medicina, psicologia, biologia, amb especialitzacions de neurociències a nivell de màster o doctorat. Això explica per què en un laboratori de neurociència trobem psicòlegs, metges, biòlegs, informàtics o físics, i experts de l’àmbit de l’economia i tot, perquè quan intentem esbrinar les funcions més complexes de la presa de decisions, la creativitat o la consciència, hem d’intentar abordar el fenomen des d’una disciplina àmplia. Si estudiem la presa de decisions, és important entendre l’anatomia, la connectivitat, però també com prenem decisions en diferents situacions. I el que enriqueix és un laboratori de neurociència amb professionals de diferents àrees i disciplines per a donar una visió més integral del cervell, cosa que és força complicada.\nLa tecnologia és determinant en els progressos de la neurociència?\nEn neurociència, la tecnologia és un dels factors crítics. Si parlem de les tècniques que es van començar a aplicar per a estudiar el funcionament del cervell en viu, les quals van començar als setanta, la progressió en l’obtenció del coneixement ha estat increïble sobretot en els darrers cinc anys. Hem tingut un gran canvi tecnològic en tècniques no solament de neuroimatge, sinó també de genètica. Tot això ens dona actualment una quantitat d’informació que és complicat d’agafar, integrar i relacionar en diferents àmbits del funcionament del sistema nerviós. És una de les tasques que tenim, intentar agafar tota aquesta informació per a donar una explicació més global. Afortunadament, hi ha projectes que intenten d’alguna manera aglutinar esforços per explicar qüestions més globals. El projecte Brain dels Estats Units o el del Conectoma humà van en aquesta línia. S’intenten aprofitar diferents tecnologies que es fan servir en diferents grups de recerca. Això va una mica en contra de les pressions que tenim els científics, tant en l’acadèmia com en la recerca, de publicar. O publiques o no ets ningú i no pots progressar. I per a publicar has de tenir informació nova, que agradi a la revista, que es pugui publicar... Molts cops hi ha una reticència a compartir dades per aquesta pressió. Es fa un esforç per treballar d’una manera més col·laborativa i que les dades no siguin de ningú, sinó que estiguin a l’abast de tothom. I, és clar, això pot redundar en benefici de les publicacions. Perquè tenir accés a dades d’altres grups, depèn de com es facin servir, influirà en publicacions del teu grup i, el que és més important, ajudarà en el coneixement del que ens interessa: entendre el funcionament del nostre cervell.\nEl futur de les publicacions científiques passa per l’accés obert?\nHi estic totalment d’acord; en la neurociència el que és més habitual és publicar en accés obert. Per a publicar en qualsevol revista de neurociència, has de pagar. Per exemple, un article pot costar entre 3.000 i 5.000 euros. Quan demanes projectes, comptes amb una partida per a pagar les publicacions, perquè és una de les formes d’impulsar que la ciència arribi a tothom i que no sigui només per a les universitats. En neurociència s’ha fet aquesta aposta i la majoria de grans editorials amb revistes d’aquest àmbit deriven cap a l’accés obert. Un dels aspectes que ha canviat la trajectòria ha estat l’aparició de conjunts de revistes com Frontiers, que incorpora moltes publicacions en l’àmbit de la neurociència i té la política que siguin d’accés obert. Són molt ben valorades i amb un índex d’impacte que està bé. En el moment que hi ha revistes molt ben valorades, amb una decisió editorial molt crítica, amb revisors molt bons i rígids amb vista a la publicació, però tot en obert, es potencia la dinàmica dels investigadors d’optar per l’accés obert. És important. Afortunadament, de cinc anys ençà hi hagut un canvi molt important cap a l’accés obert i actualment és el que és normal.\nEns hem de preocupar dels possibles interessos comercials derivats d’entendre qüestions com la memòria?\nLa neurociència és molt important no únicament en l’àmbit del negoci, sinó també en el legal. Explicaré dos aspectes, un de positiu i un de negatiu. El positiu és que, en relació amb la memòria, el que sabem de les bases neurals i de com funciona el nostre cervell es fa servir en l’àmbit legal per a la memòria de testimonis. És molt important perquè hi ha errors que depenen del funcionament d’estructures importants de la consolidació de la memòria, com l’hipocamp o l’escorça prefrontal. Sabem com operen aquests errors i com funcionen. Això, si s’aplica en el camp de la legalitat, pot ajudar a seleccionar un testimoni i tenir eines per a poder corroborar si és vàlid o no. I la neurociència en aquest àmbit dona molta informació. Aquí no es fa servir, però als Estats Units sí que s’aplica en la memòria de testimonis. La part negativa és que en neurociència hi ha molts estudis vinculats amb la cognició social, per exemple, un estudi que es va publicar fa poc en relació amb la confiança o desconfiança que genera un rostre. Sabem quines són les estructures que són crítiques per a aquesta percepció de confiança. A vegades ens trobem amb algú del qual no tenim informació i que no ens genera confiança. Hi ha diferents trets del rostre que activen diferents regions, com l’amígdala i l’ínsula, que fan que ens generi confiança o desconfiança: per exemple, rostres que són més simètrics, rostres que tenen dents més curtes, més llargues... En la política pot donar una informació important sobre si un candidat genera confiança o no i en aquest sentit s’aplica als Estats Units. També es fa en l’àmbit econòmic. Quan prenem decisions, les escorces ens ajuden a prendre-les. L’escorça prefrontal intenta triar l’estratègia que considera més adequada per a prendre una decisió, però a vegades es pot manipular. Per exemple, si anem al cine i ens donen les opcions de comprar un bol de crispetes de tres euros i un altre de set: segons els estudis, la major part compraria el de tres, ja que tenim prou crispetes, ens hem gastat diners en l’entrada i no ens menjarem la quantitat de crispetes tan gran que té el bol de set euros. Però si ofereixes un bol de tres euros, un altre de sis i mig i un de set, la majoria agafarà el de set perquè fa un raonament diferent: per cinquanta cèntims té el doble de crispetes. Així és com funciona l’escorça prefrontal dorsolateral. Fa aquest tipus de raonament i al final optem per comprar el de set euros, i no ho faríem si no tinguéssim el de sis i mig. La indústria ho sap i també fa servir estudis de neurociència per a veure realment com funciona el cervell i la decisió de compra. Estudien com s’han de posar els productes perquè comprem el que realment els interessa. Quan anem al cine o a un restaurant, s’impulsa que ho facis segons la teva tria, que sembla lliure, però al final és configurada per les opcions que tens al davant.\nEns recomanes un llibre sobre neurociència?\nAprender, recordar y olvidar: claves cerebrales de la memoria y la educación, d’Ignacio Morgado. Explica d’una manera molt clara com el nostre cervell ens possibilita adquirir i emmagatzemar la informació i facilita els records. La memòria és un tema que interessa, sobretot si pensem en la malaltia d’Alzheimer o alteracions que ens preocupen avui dia.


Touristforum - Impressions d'Abu Simbel\nImpressions d'Abu Simbel\nEl viatge ideal per aquells que ja heu estat a Egipte i voleu tornar-hi per visitar Núbia, la regió més desconeguda. Des de la famosa presa d'Assuan passareu cinc dies navegant pel Llac de Nasser, que amb 5000 Km2 és el llac artificial més gran del món. La insòlita bellesa d'aquest mar en calma és sorprenent, i encara ho és més la sensació d'estar navegant en ple desert. Durant el creuer visitareu magnífics temples, fortaleses i restes arqueològiques. I la cirereta final del viatge és un dels monuments més espectaculars de l'Antic Egipte: els majestuosos Temples d'Abu Simbel.\nPREUS 01-11-2018 / 31-10-2019:\n*Per a realitzar la seva reserva, contacteu-nos telefònicament o envieu-nos la vostra solicitud indicant en els comentaris el nombre de persones que desitgeu realitzar la reserva.\nA l'hora indicada sortida en vol amb destinació a El Caire. A l'arribada a l'aeroport internacional d'El Caire es realitzaran els tràmits de visat, immigració i duanes amb assistència del nostre personal. Posteriorment trasllat a l'hotel i allotjament a El Caire.\nDia 2. Caire\nEsmorzar. Avui tenim inclosa l'excursió a Gizeh on es troben les 3 grans piràmides: Keops, Kefren i Micerinos, a més de l'Esfinx de Gizeh i el Temple de la Vall de Kefrén; veurem també un centre de papir. A la tarda, es pot realitzar l'excursió opcional al Museu d'Art Egipci, la Ciutadella de Saladí, la Mesquita d'alabastre i el Gran Basar de Khan el Khalili, situat al centre de la capital és el basar més antic del món, un autèntic laberint ple de carrerons, plens de botigues exòtiques i on es troba de tot: roba, joies, ceràmica, espècies, papirs, menjar, etc. Trasllat a l'hotel i allotjament.\nDia 3. El Caire - Assuan\nEsmorzar. A l'hora indicada trasllat a l'aeroport d'El Caire per sortir en vol cap a Assuan. Arribada i trasllat al vaixell ancorat a l'embarcador del Llac Nasser. Embarcament i dinar. A la tarda visita al Temple de Philae últim temple rescatat per la Unesco. Possibilitat de visita opcional al nou Museu Núbi acabat d'inaugurar. Sopar i nit a bord.\nDia 4. Assuan - Wadi el Seboua\nDurant els dies de creuer pel Nil tenim inclosa pensió completa a bord del vaixell. Avui visitarem el temple de Kalabsha, va ser el primer temple que es va canviar de lloc després de construir-se la presa d'Assuan i el seu emplaçament original es trobava a 50 km al sud de l'antiga ciutat de Taser (en egipci), Taimis (en grec) o Kalabsha (en àrab), avui submergida per les aigües. El temple d'aspecte faraònic està dedicat al déu Mandulis. També visitarem el temple de Beit el Wali que va ser el primer d'una sèrie de temples construïts per Ramsès II en aquesta regió; el nom de Beit el-Wali significa "Casa de l'Home Sant", va ser excavat a la roca i dedicat a Amon-Ra. I finalment el Quiosc de Kertassi, un petit temple construït en honor de la deessa Isis. Després seguirem navegant cap a Wadi el Seboua. A l'arribada desembarcarem per pujar en petites embarcacions que ens portaran fins al temple de Wadi el Seboua, dedicat per Ramses II als déus Amon - Ra i Rahorakhti. El seu nom significa "Vall dels Lleons" i es troba a uns 4 Km del seu emplaçament natural. El temple original va ser escavat a la roca i destaca l'avinguda d'esfinxs que és la part més ben conservada. Seguirem fins al temple de Dakka, dedicat al déu Thot, el mestre de les divines escriptures. Es troba sobre un petit penya-segat i és l'únic temple nubi que la façana està orientada al nord. Finalment, a prop es troba el temple grecoromà de Maharraka, dedicat a Serapis i Isis, i que conté una escala de cargol única en un temple nubi. Un cop al vaixell la navegació contínua cap a Amada. Sopar i nit a bord.\nDia 5. Wadi El Seboua - Qasr Ibrim\nAvui visitarem el temple d'Amada construït durant els Regnats de Thutmosis III, Amenofis II i Thutrnosis IV, és un dels temples nubis més coneguts i dels més bonics; el temple de Derr dedicat per Ramses II al sol Naixent i la tomba de Pennut, petita tomba excavada a la roca. Després continuarem navegant cap a Qasr Ibrim. Sopar i nit a bord.\nDia 6. Qasr Ibrim - Abu Simbel\nDurant el trajecte d'avui el vaixell farà una parada davant de les ruïnes on es troba el únic vestigi de Qasr Ibrim i que es troba al seu lloc original. Aquest fort o castell, enfilat sobre el Nil, es va alçar sobre fonaments faraònics i a més va ser una ciutat important en la seva època; però la inundació de la presa d'Assuan l'ha convertit en una illa, quedant fora de perill la part del temple que estava situada a major alçada. Qasr Ibrim és l'únic lloc arqueològic de la regió de la Baixa Núbia que ha sobreviscut a les inundacions del Nil i és un important lloc d'investigació arqueològic. A continuació seguirem navegant cap a Abu Simbel. A la nit assistirem a l'impressionant espectacle de Llum i So en els temples d'Abu Simbel, al llarg de la narració es relata la fabulosa història d'Abu Simbel juntament amb una meravellosa il·luminació i música. L'espectacle et transportarà a milers d'anys enrere i et mostrarà com va viure Egipte en l'època de Ramses II. Nit a bord.\nDia 7. Abu Simbel - Assuan - El Caire\nAvui s'ha de matinar molt, ja que a les 6 i mitja del matí ens dirigirem cap als impressionants temples d'Abu Simbel. Coneguts com els "monuments nubis", van ser construïts per ordre de Ramses II en honor a la seva estimada esposa Nefertari. Aquests magnífics temples que en el seu origen van ser excavats en la sòlida roca del vessant de la muntanya, van ser declarats Patrimoni de la Humanitat. Es creu que les obres van començar en el gran temple a mitjan segle XIII a. de C. i van trigar uns 20 anys a finalitzar-se. La construcció del temple petit es va iniciar més tard i està situat a uns 50m del gran temple. Tot i que una de les estàtues està danyada, realment no deixa de sorprendre la impressionant imatge de les quatre enormes estàtues de Ramsès II amb una alçada d'uns 20 metres esculpides a la roca. Després d'aquesta excursió tornarem al vaixell. A l'hora indicada, desembarcament i trasllat a l'aeroport de Assuan per carretera per posteriorment agafar el vol de tornada a El Caire. Arribada a El Caire i trasllat a l'hotel. Nit al Caire.\nDia 8. Retorn des del Caire\nDescripció dels Hotels a El Caire:\nHotels tipus resort amb jardí privat situats als afores de la ciutat d'El Caire i prop de les piràmides. Disposen de recepció 24 hores, restaurants amb diferents tipus de menjar local i internacional i terrassa panoràmica. Piscina exterior. Àmplies i confortables habitacions amb bany complet.\nHotels previstos o similars: Barceló Caire Pyramids, Mövenpick Hotel Cairo Pyramids o Pyramids Park Resort Cairo\nGrans edificis ben situats a la ciutat d'El Caire i amb vistes al Nil. Disposen de recepció 24 hores, restaurants amb diferents tipus de menjar local i internacional i terrassa panoràmica. Piscina i àrea de spa amb sauna, jacuzzi i sales de massatges. Àmplies i espaioses habitacions amb bany complet, aire condicionat, TV per satèl·lit i caixa forta.\nHotels previstos o similars: Ramses Hilton o Hotel Safir Caire\nElegants hotels ben situats a la ciutat del Caire i amb vistes al Nil. Ofereixen molt bones prestacions i serveis. Disposen de recepció 24 hores, diversos restaurants amb diferents tipus de menjar local i internacional. Terrrasa panoràmica amb impressionants vistes. Piscina i àrea de spa amb sauna, jacuzzi i sales de massatges. Àmplies, luxoses i espaioses habitacions amb bany complet, aire condicionat, TV per satèl·lit i caixa forta.\nHotels previstos o similars: Conrad Cairo Hotel & Casino, Intercontonental Cairo Semiramis, Hotel Fairmont Nile City\nDescripció dels Vaixells del creuer pel Llac Nasser:\nVaixells previstos o similars: Nuebian Sigui Cruise, Prince Abbas Cruise\nVaixells previstos o similars: Nuebian Sea Cruise, Prince Abbas Cruise, Omar El Khayam Cruise\nEl preu de "Impressions d'Abu Simbel" inclou\nVisites incloses en el creuer: Temple de Philae. Temples de Kalabsha i de Beit el Wali, Quiosc de Kertassi, Temples de Wadi Seboua, de Dekka i el temple grecoromà de Moharraka. Temples de Amada, de Derr i la tomba de Pennut. Espectacle de Llum i So en els temples d'Abu Simbel.\nQualsevol classe d'extres com begudes o despeses personals.\nDates de Sortida des de Barcelona i Madrid:\nGener - Maig, 25 Octubre - 31 Desembre: Dissabtes\nJuny - 24 Octubre: Dissabtes\nEl passaport ha de tenir una validesa mínima de sis mesos. El visat es tramitarà a l'aeroport d'arribada i el cost és de 60$.\nLa moneda oficial és la lliura egípcia (LE), fraccionada en 100 piastres.\nDe manera orientativa, ja que el canvi és fluctuant, 1 lliura egípcia = 0,13 €.\nLes piastres estan disponibles en monedes de 5, 10 i 20 piastres, i també en bitllets de 5, 10, 25, 50 i 100.\nEn tots els punts d'entrada del país, així com en hotels i creuers hi ha oficines de bancs o caixes de canvi i fins i tot caixers automàtics on es poden obtenir lliures egípcies. És preferible demanar bitllet o moneda petita per facilitar les propines i evitar picaresques amb el canvi. Les Targetes de Crèdit (VISA principalment) són admeses, però resulta convenient viatjar amb Lliures Egípcies en metàl·lic.\nEntre octubre i març, els dies són agradables i càlids, mentre que les tardes i les nits són fresques i suaus a tot el país. Habitualment, a l'abril i maig les temperatures són suaus, de manera que aquests mesos són ideals per visitar qualsevol lloc d'Egipte. Entre juny i setembre, el temps és calorós i sec a les zones desèrtiques i humit a la costa del Mediterrani. Durant els mesos de març, abril i juny, els vents del Khamaseen bufen des del desert, el que fa pujar les temperatures i fins i tot porta sorra.\nDurant el període d'aquesta festa religiosa els nostres viatges poden patir modificacions. El Ramadà el 2019 s'inicia el 05 de maig i finalitza el 04 de juny.\n- Dia 2. MUSEU EGIPCI D'EL CAIRE, CIUTADELLA DE SALADI i GRAN BASAR KHAN EL KHALILI\nEl Museu Egipci acull la col·lecció més gran d'antiguitats egípcies de tot el món, unes 120.000 peces incloses mòmies i sarcòfags. Destacar la famosa col·lecció de Tutankamon (formada per més de 3500 objectes d'or i alabastre que es van trobar quan es va descobrir la tomba). També es troba una àmplia col·lecció de papirs i monedes utilitzades en el món antic. A continuació ens dirigirem a la bella Ciutadella de Saladí, fortalesa de segle XII emplaçada en un lloc privilegiat i estratègic i visitarem la Mesquita d'Alabastre construïda dins de la fortalesa és considerada com una de les obres arquitectòniques més distingides en la ciutat d'El Caire.\nFinalment visitarem un dels llocs més visitats a El Caire: el Gran Basar Khan el Khalili, el més antic del món, un autèntic laberint ple de carrerons, plens de botigues exòtiques i on es troba de tot: roba, joies, ceràmica, espècies, papirs, menjar, etc.\nLa durada d'aquesta excursió és d'unes 7 hores (de 12.00ha 19.00 h. aproximadament).\nPREU: 65 € per persona (dinar opcional en un restaurant local: 10 € per persona, begudes no incloses).


Detingut un veí de la Massana que es passejava amb un revòlver de fogueig al cinturó - Altaveu el diari digital d'Andorra\nDetingut un veí de la Massana que es passejava amb un revòlver de fogueig al cinturó\nL’empleada d’una asseguradora d’Andorra la Vella a l’oficina de la qual va acudir l’home, de 76 anys, li va veure l’arma i li va cridar l’atenció, fet que va portar l’arrestat a amenaçar-la\n23/12/2019 (12:45 CET)\nUn revòlver de fogueig que res té a veure amb el que duia el detingut.\nEs passejava habitualment, sembla, amb un revòlver al cinturó del pantaló. Val, era de fogueig, però la situació se les portava. Fins al punt que dimecres va acudir a l’oficina d’una companyia asseguradora a Andorra la Vella i una de les empleades va veure quelcom que no li va semblar normal. Fet i fet, i davant la certesa que duia una arma dins els pantalons, espantada va com cridar-li l’alto. L’home va amenaçar la dona tot advertint-la que més valia que no digués res.\nL’incident va passar vint minuts abans de les 5 de la tarda. I vist com havia transcorregut tot plegat, l’home va decidir que més valia marxar. Com que era client de l’asseguradora en qüestió, va costar poc a l’empleada tenir la identitat complerta de l’home, un veí de la Massana de 76 anys. Tot just una hora després de l’incident a l’oficina d’assegurances, agents de la policia es van presentar a casa de ‘l’amenaçador del revòlver’.\nDavant dels policies, l’home, que efectivament era al seu domicili, no va tenir més remei que lliurar l’arma que, efectivament, duia amb assiduïtat al cinturó del pantaló. Es tractava d’un revòlver de fogueig que en el moment que va lliurar als agents estava carregat amb sis cartutxos de fogueig, un dels quals ja havia percudit. És a dir, que ja havia detonat. L'home automàticament va ser arrestat acusat genèricament d'un delicte contra la seguretat col·lectiva i la llibertat.


Avís Legal, Protecció de Dades i Política de Cookies – Federació d'Atletisme de les Illes Balears\nLa navegació en www.faib.es i/o l’ús dels serveis oferts en aquest lloc web implica que l’usuari accepta l’Avís Legal, la Política de Privacitat i de Protecció de Dades, la Política de Cookies i altres textos legals relacionats amb l’ús de serveis prestats en aquest lloc web.\nLa Federació d’Atletisme de les Illes Balears, d’ara endavant FAIB, amb NIF V07243819, s’identifica en Internet amb el domini www.faib.es sobre el qual exerceix la seva titularitat, amb les següents dades:\nNom: Federació d’Atletisme de les Illes Balears\nRepresentant legal: Baltasar Lourido Hermida\nDirecció: Poliesportiu Príncipes de España. Carrer Gremi Forners, 4.\nCodi postal: 07009. Palma de Mallorca. Illes Balears.\nL’usuari es compromet, pel mer fet d’accedir a www.faib.es i de la seva utilització, a fer un ús adequat dels continguts que es trobin en ella.\nwww.faib.es pot incloure enllaços (hipervincles, links…) a altres llocs web que no són operats o controlats per la FAIB.\nPer això, la FAIB no garanteix, ni es fa responsable de la licitud, fiabilitat, utilitat, veracitat i actualitat dels continguts de tals llocs web o de les seves pràctiques de privacitat.\nPer això preguem que, abans de proporcionar informació personal a aquests llocs web aliens a www.faib.es, és imprescindible revisar les polítiques de privacitat de tals llocs web.\nEls textos, imatges, logos, signes distintius, sons, animacions, vídeos, codi font i resta de continguts inclosos en la web, són propietat de la FAIB, o bé, aquesta última disposa del dret d’ús i explotació d’aquests, i en tal sentit, protegits per la legislació de la propietat intel·lectual i industrial vigents.\nLa FAIB no assumeix cap responsabilitat que es pugui derivar de manipulacions o alteracions no autoritzades, quedant prohibida d’igual forma qualsevol reproducció total o parcial, transmissió, distribució o emmagatzematge dels continguts d’aquesta web sense autorització expressa de la FAIB, anunciant-se des d’aquest moment i en cas d’incompliment de l’anterior, l’exercici de les accions legals en defensa dels nostres legítims interessos.\nLa FAIB no serà responsable dels continguts o serveis posats a la disposició del públic en la pàgina web o portal des del qual es realitzi l’hipervincle, ni de les informacions i manifestacions incloses en aquests.\nwww.faib.es pot, si escau, posar a la disposició de l’usuari connexions i enllaços a altres llocs web gestionats i controlats per tercers, amb l’exclusiva funció de facilitar als usuaris la cerca d’informació, continguts i serveis en Internet, sense que en cap cas pugui considerar-se un suggeriment, recomanació o invitació per a la visita d’aquests.\nLa FAIB no comercialitza, ni dirigeix, ni controla prèviament, ni fa propis els continguts, serveis, informacions i manifestacions disponibles en aquests llocs web.\nLa FAIB no assumeix cap mena de responsabilitat, ni tan sols de forma indirecta o subsidiària, pels danys i perjudicis de tota classe que poguessin derivar-se de l’accés, manteniment, ús, qualitat, licitud, fiabilitat i utilitat dels continguts, informacions, comunicacions, opinions, manifestacions, productes i serveis existents o oferts en els llocs web no gestionats per la FAIB i que resultin accessibles a través d’aquesta web.\nLa FAIB podrà modificar en qualsevol moment les condicions aquí determinades, sent degudament publicades com aquí apareixen.\nPrivacitat i Protec. de Dades\nResponsable FEDERACIÓ D’ATLETISME DE LES ILLES BALEARS\nDirecció del responsable GREMI FORNERS 4 (POLIESPORTIU PRINCEPS D’ESPANYA)- SON CASTELLÓ, CP 07009, PALMA DE MALLORCA (Balears (Illes))\nInformació addicional Més informació en l’apartat “LES SEVES DADES SEGURES” de la nostra pàgina web.\nPolítica de Protecció de Dades (completa)\n– Google Analytics: emmagatzema cookies per a poder elaborar estadístiques sobre el trànsit i volum de visites d’aquesta web. En utilitzar aquest lloc web està consentint el tractament d’informació sobre vostè per Google. Per tant, l’exercici de qualsevol dret en aquest sentit haurà de fer-lo comunicant directament amb Google.\n– Xarxes socials: cada xarxa social utilitza les seves pròpies cookies perquè vostè pugui punxar en botons del tipus M’agrada o Compartir.\n– Els navegadors web són les eines encarregades d’emmagatzemar les cookies i des d’aquest lloc ha d’efectuar el seu dret a eliminació o desactivació d’aquestes. Ni aquesta web ni els seus representants legals poden garantir la correcta o incorrecta manipulació de les cookies per part dels esmentats navegadors.\n– En el cas de les cookies de Google Analytics, aquesta empresa emmagatzema les cookies en servidors situats als Estats Units i es compromet a no compartir-la amb tercers, excepte en els casos en els quals sigui necessari per al funcionament del sistema o quan la llei obligui a aquest efecte. Segons Google no guarda la seva adreça IP. Google Inc. és una companyia adherida a l’Acord de Port Segur que garanteix que totes les dades transferides seran tractats amb un nivell de protecció concorde a la normativa europea. Pot consultar informació detallada referent a això en aquest enllaç. Si desitja informació sobre l’ús que Google dóna a les cookies li adjuntem aquest altre enllaç.\n– Per a qualsevol dubte o consulta sobre aquesta política de cookies no dubti a comunicar-se amb nosaltres a través de la secció de contacte.


Illa dels 3 horts - Hortsocial\nQuè és un Hortsocial?\nIlla dels 3 horts\nDel matí a la posta del sol\nTermini d’ús temporal\nTardor de 2016\nL’illa dels 3 horts\nL’Illa dels 3 horts fa referència a l’existència d’un “tresor” amagat en un racó del barri de La Font de la Guatlla.\n“Tres horts” on es concreten tres tipologies de beneficis socials diferents:\nEl projecte preveu crear un espai urbà innovador i sostenible.\nLa “PLAÇA”: un espai dinàmic i polivalent on s’hi puguin desenvolupar activitats multidisciplinàries d’oci i lleure, tant per a les entitats que ho sol·licitin com per a veïns del barri que vulguin desenvolupar-hi qualsevol activitat, sempre que aquesta estigui contemplada dins del marc objectiu de la proposta.\nL’HORT URBÀ: a través de l’activitat agrícola i amb caire social i comunitari, es pretén sigui un espai de participació d’entitats i persones, on es treballi amb col·lectius de persones amb risc d’exclusió social, de persones amb problemes de salut mental, de gent gran i escoles; i sempre obert a la possibilitat de poder aglutinar altres entitats i persones que vulguin contribuir-hi a difondre els valors del cultiu ecològic de proximitat i la sostenibilitat econòmica, ecològica i social.\nAl seu voltant hi haurà altres àrees que faran de nexe d’unió teixint xarxes de relacions entre persones i naturalesa: bioconstrucció, àrea de compostatge, jardí aromàtic-botànic didàctic-lúdic-recreatiu, zona de recollida d’aigües…


Rakuten no hauria de ser la notícia\nSe li pot donar la volta a l'economia esportiva?\nDijous, 17 Novembre 2016 11:44\nAquest dimecres [mentre tanquem l'edició de la revista] el Barça anunciarà el seu nou patrocinador principal. A dues hores de l'anunci principal ja trobo desenes de mitjans a twitter que anuncien que la marca escollida serà Rakuten. Saber les coses abans que siguin públiques és una moda que no acabo d'entendre massa. ¿Sóc més feliç per saber una cosa no confirmada a les 12h, que de manera oficial es farà a les 14h? Jo no, sincerament.\nPerò tornant al tema, el que tampoc em fa especialment feliç és saber que els 60 milions d'euros anuals que rebrà el Barça d'aquesta empresa japonesa serviran, i amb prou feines, per pagar els sous de Leo Messi i Neymar. I no és que no em satisfaci seguir veient-los jugar de blaugrana, però és que el sou que cobren em sembla una veritable bajanada.\nDimarts al vespre, la sala d'actes del Cafè del Mar s'omplia de gom a gom per escoltar la conferència del pensador austríac Christian Felber, coautor del concepte de l'Economia del Bé Comú. Una xerrada que, resumint molt, ens argumentava que els diners haurien de ser un mitjà per millorar el món on vivim i no la finalitat de l'economia en sí mateixa.\nUna de les coses que sempre fa Felber és preguntar a la gent que, partint d'un sou mínim (per exemple 1.500 euros), diguin quin creuen que hauria de ser el sou màxim permès a la societat.\nL'assemblea improvisada de mataronins va decidir que el limitaria a 6 vegades el sou mínim. Això significa un ingrés mensual de 9.000 euros. No està malament, oi? Doncs Messi cobra cada mes aproximadament 3 milions d'euros. Ja siguin 6 vegades o 10 (la mitjana del que surt a les xerrades del Bé Comú), ¿hem d'acceptar que un futbolista cobri 2.000 vegades aquest "sou mínim"?\nQue cadascú opini el que vulgui, però gràcies a empreses com Rakuten ho podrà seguir cobrant. Llei de mercat.


Joan Gaspart: "Per ser president d'un club no es pot ser tan fanàtic com era jo"\nL'expresident blaugrana va explicar a Onda Cero que gaudia més com a vicepresident perquè no tenia tanta responsabilitat\nJoan Gaspart, durant una entrevista a 'Onda Cero' ONDA CERO\nBarcelona"Per ser president d'un club de futbol cal tenir un caràcter molt especial, no es pot ser tan fanàtic com era i sóc jo, no ho he perdut", va explicar l'expresident blaugrana Joan Gaspart a 'El Transistor', el programa nocturn esportiu d'Onda Cero. "Un vicepresident es pot permetre certs luxes, ja que el cobreix el president, però un president ha de ser equànime, prudent i dialogant, i aquests no són els meus forts en el món del futbol", va afegir.\nEn el mateix programa Gaspart explica com va viure l'època de vicepresident, càrrec que va ocupar durant 22 anys, i la de president del Barça. "Vaig gaudir més com a vicepresident perquè no tenia tanta responsabilitat i sí més llibertat".\nL'expresident també va recordar un episodi durant el qual va entrar en un bar d'ultres després d'un clàssic: "Després d'empatar al Bernabéu vaig entrar en un bar per prendre una cervesa i va resultar ser un bar d'ultres. Em van rebre bé", va comentar.\nGaspart, a més, va assegurar que els seus 22 nets són del Barça. "Seria impossible que algun no ho fos, a les meves filles els preguntava de quin equip eren les seves parelles, i si no eren del Barça ho tenien malament", va bromejar l'exmandatari.\nBarça Joan Gaspart futbol


"Sense ficció" estrena "Fills maltractadors, pares amb pors" sobre la violència filioparental\nDemà, dimarts, a les 21.55, TV3 estrena "Fills maltractadors, pares amb pors", dirigit per Josep Rovira i realitzat per Jacob Peña, un documental de producció pròpia del "Sense ficció" sobre la violència filioparental, una patologia de l'amor.\n02/12/2019 - 14.04\n"Fills maltractadors, pares amb pors"\n"Fills maltractadors, pares amb pors" és un documental que aborda la violència filioparental donant per primera vegada la paraula als protagonistes d'aquesta dolorosa realitat present en moltes famílies.\nDirigit per Josep Rovira i realitzat per Jacob Peña, el documental compta amb el testimoni d'una vintena de fills, la majoria d'ells menors d'edat i pares que trenquen el silenci i parlen sense vergonya d'una realitat que afecta moltes més famílies del que en realitat es diu i se sap.\nPer aconseguir-ho s'han enregistrat diverses sessions de teràpia grupals en què intervenen nois i noies, mentre que en altres sessions en paral·lel són els pares els que confessen les angoixes i la impotència viscuda.\nLes càmeres acompanyen també els joves a entrevistar-se amb psicòlegs especialistes, amb representants del cos de Mossos d'Esquadra encarregats d'intervenir en casos de violència filioparental i amb una fiscal i un jutge de menors que actuen quan a les famílies no els queda més remei que denunciar.\nEl resultat és un documental en què la claredat i la duresa dels testimonis explicita la dimensió d'aquest conflicte posant en evidència que, en ser un fenomen nou, potser no està prou reconegut dins de les famílies i aquestes tampoc no reben l'atenció global que seria necessària des dels diferents àmbits públics com són la sanitat, el món escolar o la justícia.\nEl contrapunt l'ofereixen un grup de familiars d'afectats de l'associació Afatrac que, cap al final del documental, es queixen que la falta d'assistència pública i d'un pla d'actuació global sobre aquesta realitat que condemna molts nois i noies a seguir creixent amb el problema i amb l'estigma social de ser conflictius de per vida.\nQuè és la violència filioparental?\nÉs la violència que exerceixen els fills menors o adults contra pares i germans en els entorns familiars. Segons els experts, és una patologia que ve motivada per diversos factors que es poden combinar entre si com són la pèrdua del respecte i del sentit de verticalitat en l'autoritat dels pares, a vegades per l'aparició de comportaments addictius a les noves tecnologies o pel consum de drogues, més l'exaltació d'una cultura gratuïtament violenta.\nLes situacions que es donen poden arribar a ser un autèntic calvari, amb escenaris de violència física i psicològica amb repercussions greus dins de les cases, però també amb complicacions judicials, policials i en la salut dels implicats. Situacions que necessiten teràpies d'internament llargues i costoses que han de pagar les famílies, sense cap ajuda del sistema públic, que no té cap resposta articulada per al problema.\nPer això, els nois i les noies que hi participen assoleixen, en el documental, un paper protagonista i fan entrevistes a psicòlegs, policies i jutges i fiscals de menors, i conversen, també, amb les seves famílies, i revisen tot allò que va provocar les situacions de violència viscudes a casa.\nEl documental ha estat possible gràcies al valor de diverses famílies, pares i fills que han volgut col·laborar en aquesta teràpia oberta per ajudar a desestigmatitzar la violència filioparental mostrant-la com una realitat que demana l'ajuda de les diferents administracions i la comprensió de la societat.\nS'ha d'agrair la col·laboració d'entitats com "Amalgama7" i "Ita, trastorns de conducta" per obrir les portes dels seus centres assistencials i en especial a tot el seu personal terapèutic i assistencial per la implicació en el documental. I també ha estat d'una ajuda inestimable la participació de la Unitat de Menors de Mossos d'Esquadra, de la Fiscalia i del Jutjat de Menors de Tarragona, de l'Hospital de Dia d'Adolescents del Parc Taulí de Sabadell i de l'Associació de Familiars Afectats per Trastorns de Conducta.\nLa presentació del llibre de Mariano Rajoy, a l'"APM?"\n"L'aire que respirem", el primer dels tres documentals de demà, en la nit temàtica del 33.\nEl 33 emet tres documentals sobre l'escalfament global\nL'escalfament global, demà, a "Quèquicom".\nL'escalfament global a fons, a "Quèquicom"\nEl millor restaurant de la terra del vi i del cava, a "Joc de cartes"\nNacho Solozábal i Jordi Robirosa\nEl Baxi Manresa de bàsquet buscarà una altra victòria a Polònia, a Esport3


Campus Virtual UAB i serveis en xarxa - Universitat Autònoma de Barcelona - UAB Barcelona\nLa Universitat Autònoma de Barcelona treballa, impulsa i desenvolupa l'aplicació de les tecnologies de la informació i de la comunicació (TIC) per a tota la comunitat universitària. Actualment s'estan preparant nous sistemes, plataformes i aplicacions de suport d'acord amb les necessitats de la nostra xarxa educativa.\nEl Campus Virtual és una plataforma informàtica d'ús docent, basada en Moodle, que proporciona un Entorn Virtual d'Aprenentatge per donar suport als estudis presencials i vehicular els estudis no presencials.\nSecretaria Virtual (Automatrícula, Beques, Consulta d'expedient, Preinscripció... ).\nLa comunitat universitària disposa d'una oficina virtual que els permet gestionar i fer consultes des de la intranet.\nTambé trobareu un catàleg de procediments a la Seu Electrònica.\nAccés als serveis, recursos i cercador (catàleg, biblioteca digital i dipòsit digital) de les Biblioteques UAB.\nContacta amb les biblioteques i segueix-les per les xarxes socials.\nEl Dipòsit Digital de Documents és l'eina a partir de la qual es recopila, gestiona, difon i preserva la producció científica, docent i administrativa de la universitat, alhora que recull documents digitals que formen part de les col·leccions de les biblioteques de la UAB.\nEl blog de Propietat Intel·lectual i Accés Obert recull les preguntes més freqüents (PMF) que aporten informació en matèria de propietat intel·lectual i accés obert, de caràcter orientatiu i sense que es puguin considerar, en cap cas, assessorament jurídic per part de la Universitat Autònoma de Barcelona.\nBlogs de la UAB és una eina de publicació de blogs que us permetrà mantenir el vostre diari personal o de difusió a la UAB.\nLes Pàgines de la UAB són una eina per a la creació i manteniment de pàgines web que us permetrà, de forma molt senzilla, estructurar i editar-ne els continguts.\nPolimèdia és un sistema dissenyat per a la creació de continguts educatius multimèdia d'alta resolució. El producte final és un vídeo mp4 que mostra l'orador interactuant amb el contingut digital que presenta.\nEl ReDi és un sistema de gestió, edició i publicació de revistes electròniques i documents periòdics a internet.\nL'eina d'Enquestes permet la creació i recollida d'opinions i dades d'interés pel conjunt de la comunitat universitària.\nLa xarxa sense fils us permet l'accés des de qualsevol ubicació del campus.\nLa Intranet és un portal exclusiu per a membres de la comunitat universitària (estudiants i personal de la UAB).\nServei de correu redireccionable a adreces personals i d'altres serveis al núvol. Correu estudiants i Correu pel personal de la UAB.\nUs podeu adreçar al Centre d'Assistència i Suport (cas@uab.cat) quan tingueu un dubte, un problema o una incidència d'àmbit informàtic relacionat amb els serveis que us ofereix la UAB.


Jordi Navarro: Retallades i corrupció: barreja mortal!\nEl debat va començar i com és lògic va aflorar una natural pluralitat de perspectives, cadascú va defensar les seves postures i la seva particular visió del procés. En un moment del debat vaig dir que si alguna cosa perjudica el procés és la combinació de retallar serveis públics i drets socials amb els episodis de corrupció a CiU, també a d'altres partits com PP i PSOE, tot i que això ja és un altre tema.\nLa resposta de Puigdemont va ser immediata i per uns instants vaig tenir la sensació que es limitava a entonar respostes de manual. Segons ell les retallades són inevitables i no s'hi pot fer res, "el govern anterior va gastar molt" o "el dèficit fiscal i, per tant, Madrid, ens hi obliguen". Sobre el tema de corrupció, la resposta encara és més decebedora. "Tot plegat és una tàctica de Madrid per desestabilitzar i entorpir el procés iniciat". Puigdemont també va posar accent en el deute públic i la necessitat de retornar-lo, afirmant que no retornar-lo té conseqüències per part de la comunitat internacional. També en un moment de la seva intervenció va fer referència al fet que la contestació social que es viu als carrers de Catalunya pot perjudicar el procés.\nAmb tots els respectes, però em semblen arguments patètics i totalment inacceptables. El discurs que tot és culpa de Madrid ja no és creïble. En el tema de corrupció hem demostrat tenir una clara independència respecte a Madrid, i els Millets i Pallarols de torn bé que ho han demostrat. Han tingut independència total per a fer les seves trapelleries, i és absolutament inacceptable que els convergents continuïn donant mala imatge del nostre país. Per culpa de els seves corrupteles compulsives estem perdent adhesions al projecte nacional, i ja va sent hora que tornin el que han robat, que demanin perdó i que assumeixin responsabilitats dels fets tan greus que alguns dels seus representants han comès. Pel que fa al deute, crec que cal negar-se a pagar la part il·legítima. No podem acceptar que deute il·legítim hipotequi les nostres vides i les dels catalans i catalanes del futur. Aquest deute no pot ser l'excusa per atacar les classes populars. Això des de la CUP no ho acceptarem mai, però sembla que CiU ho accepta de bon grat, com a bon partit carca i de dretes que és!\nPel que fa a les retallades ningú es creu que el govern de CiU les apliqui perquè no té més remei. Ells combreguen perfectament amb les directrius de la Troica. El desmantellament dels serveis públics i el robatori a gran escala dictat per Brusel·les, l'FMI i el BCE compten amb el vist-i-plau dels convergents. L'actual dogma neoliberal i l'enginyeria social dissenyada per la Troica té les coses perfectament calculades i les polítiques de dèficit zero i retallades són perfectament reversibles, és una qüestió de voluntat política. Ningú nega el dèficit fiscal i ningú nega els problemes de tresoreria de la Generalitat, però que ningú ens enganyi. Hi ha d'altres factors com el frau fiscal, la mala redistribució de la riquesa i l'excessiva polarització social que contribueixen a agreujar la pressió sobre les persones més humils. I no parlem ja d'un model productiu basat en la bombolla immobiliària, el turisme fàcil, la mà d'obra explotada, l'orgia financera i un consumisme irresponsable. I és ben clar que CiU és un partit classista al servei dels poderosos.\nFinalment hi ha un altre aspecte que a mi em preocupa i molt. Una de les teories dels convergents és que la contestació social als carrers catalans està fomentada per Madrid amb la voluntat de desestabilitzar el procés sobiranista. Aquesta visió classista i cínica de la realitat i del drama de milers de persones (desnonats, aturats, precaris...) és insultant. Si alguna cosa han de fer els convergents és veure què estan fent ells al nostre país perquè bona part del que està passant és responsabilitat seva. Ells han desmantellat la sanitat pública, l'educació pública... Ells han fet els ulls amb la corrupció... i per culpa d'aquesta combinació fatal poden haver fet un mal irreversible al procés emancipador engegat per les classes populars del nostre país.


Duchamp, Putin i el software de Microsoft (Antonio Baños)\nDuchamp, Putin i el software de Microsoft\nS'està disputant a Nova York el mundial d'escacs. Tot i la poca atenció mediàtica dels últims anys, aquesta final torna a simbolitzar com en els vells temps de la Guerra Freda el combat entre Occident i Rússia. Pel món lliure tenim un marrec noruec, Magnus Carlsen. El representant rus és un exiliat de Crimea, Serguei Kariakin.\nEl cas és que els mitjans han volgut donar a l'enfrontament un tel d'èpica a l'estil del duel islandès del 72 entre Fischer i Spaski (per refrescar la memòria, es va estrenar aquest any la pel·li El cas Fischer, d'Edward Zwick).\nCasualment (o no) aquests mateixos dies i fins al 22 de gener a la Fundació Miró de Barcelona hi ha l'expo Fi de partida:\nDuchamp, els escacs i les avantguardes, comissariada per Manuel Segade. S’hi recull la important relació entre els escacs i l'imaginari de l'abstracció. Klee, Mondrian o Gris van utilitzar l'escacat per anar i tornar d'aquest món a l'oníric. I els escacs com a arma revolucionària, com va plantejar Dominique Noguez al seu Lenin Dada (Península), on juga amb la possibilitat que, al Zuric del 1916, Lenin i Tristan Tzara juguessin plegats. Comunisme i dadaisme nascuts del mateix blanc i negre d'un tauler.\nI al centre de la mostra, Marcel Duchamp. L'home que va matar l'art per anar-se'n amb peons i reines. Seva és la frase: "Els escacs tenen tota la bellesa de l'art i molt més. No es poden comercialitzar. Els escacs són més purs que l'art".\nLamentablement, al nostre segle res s’escapa del comerç i el duel Carlsen/Kariakin s'emetrà online per un sistema de càmeres de realitat virtual. Carlsen ha preparat les partides al Carib amb un programa informàtic de 50.000 euros pagat pel seu espònsor: Microsoft. El noruec anuncia, per cert, tot el que se li posa al davant, mentre que Kariakin llueix samarretes de Putin i encarna l'Ostalgie soviètica al servei del nou tsar.\nDuchamp deia que no tots els artistes són jugadors d'escacs, tots els jugadors d'escacs són artistes. Potser Carlsen i Kariakin també ho són. Com Lady Gaga contra Mr. Trololó. Lluita entre l' Occident decadent vs. la mare Rússia. De l'abstracció al 3D. Tot avança per enrocar-se.


Per Xopluc (Boldú)\nPer a la farsa: talleu la ceba a trossos grossos i poseu-la en una safata de forn. Al damunt, poseu-hi les cuixes de pollastre. Salpebreu-ho i rostiu-ho al forn calent, a 200 ºC, 1 h.\nAfegiu-hi el vi ranci i deixeu-ho 10 min, amb el forn a 160 ºC.\nSepareu la pell del pollastre i piqueu-la ben fina, salteu-la a foc suau i així la rostireu encara una mica més. Passats uns minuts, afegiu-hi la mitja cabeça d’alls picats i acabeu-ho de rostir fins que tingui un color daurat fort.\nDesosseu les cuixes i piqueu-ne la carn.\nAjunteu el rostit de la pela del pollastre i els alls amb totes les restes dels ossos, i desglaceu-ho. Així fareu una salsa concentrada, que ajuntareu amb la farsa dels canelons, i hi donarà més sabor i cremositat. Afegiu-hi el sofregit de ceba i tomàquet i reserveu-ho en fred, per després muntar els canelons.\nPer a la beixamel: infusioneu la llet amb la pela de diferents formatges.\nEn una altra olla, desfeu la mantega i afegiu-hi la farina. Coeu-la 3 min a foc lent. Salpebreu-ho i afegiu-hi la llet infusionada colada. Sense parar de remenar, bulliu-ho 5-10 min.\nPoseu aigua i una mica de sal en una olla i bulliu-hi la pasta de canelons, 5 min. Deixeu-la refredar i eixugar.\nEsteneu els trossos de pasta i munteu els canelons. Poseu-hi la farsa i enrotlleu-los.\nEn una cassola de fang o un altre tipus de recipient, poseu una mica de beixamel al fons, afegiu-hi tres canelons al damunt i napeu-los amb beixamel.\nRatlleu-hi parmesà amb un ratllador fi per sobre i gratineu-los.


Software Alcatel Pimphony Softphone | TS-Telecon\nInici » Software Alcatel Pimphony Softphone\nEl softphone PIMphony per Alcatel OmniPCX Office i Enterprise és un programari "CSTA" de gestió de comunicacions personals que combina les dues eines de negocis que més s'utilitzen: els ordinadors i els telèfons.\nAlcatel Pimphony softphone ofereix un assistent telefònic fàcil d'utilitzar que s'encarrega de gestionar les tasques telefòniques diàries, PIMphony millora la interacció i els serveis dels clients, augmenta la productivitat personal i de l'equip i, a més, optimitza la inversió realitzada per l'empresa en la centraleta telefònica Alcatel OmniPCX Office, doncs afegeix una nova dimensió als serveis de telefonia.\nHi ha 4 versions del programari CSTA Pimphony amb diferents funcions incloses:\nPIMphony Basic: Proporciona als usuaris funcions estàndard de telefonia al PC. Funcions com trucades, transferències i conferències s'executen amb el ratolí del PC. Pimphony registra les dades d'identificació i durada de trucada bàsics.\nPIMphony Pro: Les funcions ampliades de PIMphony Pro són ideals per als comercials de vendes o empleats que manegen un alt volum de trucades i necessiten integració amb el PC. PIMphony Pro se sincronitza amb el programari de contactes que tingui a la seva empresa. Pimphony també suporta missatgeria unificada (emails, bústies de correu i faxos són guardats en un dipòsit). A més inclou la funció de gravació de trucada.\nPIMphony Team: PIMphony Team està dissenyat per a operadors i assistents que treballen amb múltiples línies. Les funcions de col·laboració optimitzen la gestió de les trucades i faciliten la supervisió i l'auditoria del grup de treballadors de l'empresa.\nPIMphony Attendant: PIMphony Team s'ha dissenyat per a funcions d'operadora call center. Pimphony Attendant inclou les instal·lacions de PIMphony Team, a més de la supervisió dels diferents softphones Pimphony en una instal·lació multi-lloc i de cada un dels usuaris i configuracions de les instal·lacions multi-lloc.\nAlgunes de les més destacades funcions que Alcatel PIMphony posa a disposició de l'usuari són les següents:\nLes icones d'activitat mostren l'estat de disponibilitat de totes les extensions del directori de l'empresa.\nSupervisió de diverses extensions ordenades per serveis, departaments o ubicacions.\nVisualització de fins a 16 trucades entrants.\nTransferència de trucades amb un sol clic del ratolí.\nVisualització de la llista d'interlocutors preferits de qui truca o de la llista de companys de la persona escollida.\nTransferència en un sol pas als interlocutors preferits.\nFunció d'estadístiques de trucades (que inclou trucades respostes, trucades no contestades i temps mitjà de resposta).\nConfiguració remota de telèfons d'empleats (que inclou modificació del nom, bloqueig i desbloqueig de telèfons, restabliment de la contrasenya, modificació de les dades de contacte dels usuaris i modificació de l'estat de desviament).\nEntre els avantatges que ofereix el softphone Pimphony es troben:\nMillora la satisfacció del client en evitar errors en l'encaminament i la transferència de trucades a empleats ocupats o fora de l'oficina.\nSupervisa l'estat de tots els telèfons interns.\nRedueix els costos al centralitzar les funcions d'operadora en un sol lloc, i transforma un PC en un telèfon IP.\nSeguretat i connexió confidencial amb el protocol https que garanteix la seguretat i la confidencialitat de les comunicacions per als treballadors de l'empresa.\nPer a més informació del softphone Alcatel Pimphony, contacti amb Telecon Sistemes. En Telecon Sistemes no només realitzem la venda del softphone, sinó que a més realitzem la instal·lació i integració del softphone en el seu sistema segons les seves preferències, l'assessorem sobre el funcionament del mateix, tot això perquè el client no s'hagi de preocupar de res més que d'utilitzar el softphone.


Espanya, excepció europea en governs de coalició\nÉs, juntament amb Malta, l’únic país de la UE que sempre ha tingut un executiu monocolor\n4 min. Barcelona 13/11/2019 21:37\n987x591 Espanya, excepció europea en governs de coalició\nEn situacions en les quals els acords eren necessaris, s’ha respost amb bloquejos. Aquesta ha estat la dinàmica de la política espanyola els últims cinc anys. Després de quatre eleccions i una moció de censura, Pedro Sánchez, president del govern en funcions, i Pablo Iglesias, líder d’Unides Podem, han fet el primer pas per sortir del bloqueig apostant pel primer govern de coalició des del restabliment de la democràcia. Un sistema que, tot i ser inèdit a Espanya, adopten dos terços dels estats europeus, tres de cada quatre comunitats autònomes i el 80% de les capitals de província espanyoles.\nEuropa: la coalició com a norma\nEspanya i Malta són els dos únics països membres de la Unió Europea (UE) que no han tingut mai un govern de coalició. Des de les democràcies més antigues, com el Regne Unit -amb un sistema polític creat per afavorir el bipartidisme- o Bèlgica, fins a les més recents després de la dissolució de la Unió Soviètica, com Croàcia o Lituània, han prioritzat pactes i acords de govern quan han estat necessaris.\nActualment, dos terços dels estats membres de la UE estan governats per executius de més d’un partit: són 19 de 28 estats. Només nou països estan dirigits en solitari: Dinamarca, Irlanda, el Regne Unit, Grècia, Espanya, Portugal, Xipre, Malta i Romania.\n“A Espanya, pactar es veu com un signe de debilitat política; a Europa, com un de fortalesa”. Jordi Matas, catedràtic en ciències polítiques de la Universitat de Barcelona i director de l’Observatori dels Governs de Coalició, considera que la cultura política espanyola explica la tardança a fer arribar un govern de coalició a la Moncloa. Matas subratlla que a Europa hi regna la “cultura del pacte” des de la Segona Guerra Mundial, quan els estats van “treballar colze a colze per refer-se després del conflicte bèl·lic”. A Europa, pactar és un “bé del sistema”.\nContràriament, Espanya està regida per una cultura política que prové de la llarga dictadura franquista i del posterior bipartidisme entre el PP i el PSOE. “Espanya entén l’acord com un xantatge”, apunta Matas. El fet que sempre s’hagin donat situacions majoritàries determina una elit política que és “reticent al pacte”.\n“L’Europa League de la política”\nDe les 17 autonomies d’Espanya, només quatre estan governades per un executiu monocolor: Extremadura, Castella-la Manxa i Astúries, pel PSOE, i Galícia, pel PP. Tres de cada quatre comunitats tenen coalicions al seu executiu. Han passat cinc anys des que el bipartidisme va quedar tocat a l’Estat, cosa que va dificultar-ne la governabilitat, i els partits han estat incapaços de cedir quotes de poder per arribar al govern. Però paradoxalment ja havien arribat a desenes d’acords abans al territori. El PSOE i Podem, per exemple, governen en coalició a sis comunitats autònomes: el País Valencià, l’Aragó, Navarra, la Rioja, les Illes Canàries i les Illes Balears. Els socialistes també governen al País Basc amb el PNB, i a Cantàbria amb el PRC. A Catalunya, ERC i JxCat comparteixen executiu, i el PP i Cs governen plegats a Múrcia, Madrid, Andalusia i Castella i Lleó.\n“Es passa de la Champions a l’Europa League”, apunta Josep Maria Reniu, doctor en ciències polítiques i expert en l’estudi dels governs de coalició. Segons ell, l’efecte paradoxal és que tota política territorial queda supeditada al govern estatal. Per als grans partits polítics, diu Reniu, els executius autonòmics són “un bé menor”: “El moll de l’os és la Moncloa, on es prenen les decisions més importants i on resulta més difícil compartir el pastís”.\nEl món local: la tercera evidència\nAl 80% de les capitals de província espanyoles hi ha governs de coalició. Són 38 de les 48, entre elles les tres més poblades de la Península: Madrid, Barcelona i València. Només 10 capitals es governen en solitari: Sevilla, Cadis, Osca, la Corunya, Burgos, Càceres, Girona, Sòria, Toledo i Zamora.\nEn base a totes aquestes dades, com s’explica l’acord entre Sánchez i Iglesias? ¿De cop i volta han après a pactar? Reniu apunta la pujada de Vox com el principal motiu per a l’enteniment entre els dos partits. Por que el bloqueig acabi portant a un descontentament social, que això en termes polítics desemboqui en desafecció, i quan els índexs de desafecció creixen, “les respostes populistes entren per la porta i la raó surt per la finestra”. L’excepcionalitat del moment, doncs, ha portat el PSOE i Podem a formar un govern de coalició superant l’al·lèrgia al pacte dels últims quaranta anys. Tot i això, encara els queden molts pactes per fer-ho realitat.


Warren House Kettlewell Regne Unit - Ofertes d'hotels amb els MILLORS DESCOMPTES EN LÍNIA\nArnclisse Road, Hawkswick, Kettlewell, Regne Unit - Veure al mapa\n"Very warm and welcoming Will be back 👍"\nConvenientment situat a Grassington, Warren House és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Warren House asseguren una estada plaentera als seus clients. L'hotel ofereix accés a una gran gama de serveis, inclosos Wi-Fi gratuït en totes les habitacions, magatzem d'equipatge, Zones públiques amb Wi-Fi, aparcament de cotxes.\nL'ambient de Warren House es reflexa en cada habitació. calefacció, aparell de televisió LCD/pantalla de plasma, reproductor de DVD/CD, plat de dutxa, banyera són només algunes de les comoditats a la vostra disposició. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Les seves instal.lacions de primera i una situació excelent fan de Warren House la base perfecta per a gaudir de la seva estada a Grassington.\nPlease note that the hotel does not accept credit cards. Payment is by cash or cheque only.\nTots els tipus de viatgers (189) Parelles (168) Viatgers en solitari (6) Famílies amb infants petits (3) Famílies amb infants grans (2) Grups (8)


La ciutat a peces - Es Baluard Museu\nEs Baluard Museu > Programas públicos > La ciutat a peces\nTaller per a gent gran a càrrec de Sa Galania. Art, cultura i mediació\nWorkshop emmarcat en el programa «GranGent/GentGran» que, des del seu àmbit social i educatiu, pretén donar resposta al col·lectiu de persones de la tercera edat. Amb aquest programa es posen en valor els sabers del col·lectiu oferint-los activitats culturals de qualitat, potenciant així un envelliment actiu.\nEl taller es durà a terme, durant l’estiu de 2021, a diferents centres, residencials i de dia de Palma. A partir d’una aproximació a les exposicions «La utopia paral·lela. Ciutats somiades a Cuba (1980-1993)» i «Memòria de la defensa: arquitectures físiques i mentals», dissenyarem la geografia desapareguda de la ciutat construint peça a peça la memòria col·lectiva i imaginant futurs possibles i acollidors.\n7 de juliol de 2021 → 25 de setembre de 2021


Inici > Conselleria de Salut > El nou centre de salut Es Banyer d’Alaior suposar� una inversi� de 2’8 milions i beneficiar� a 12.000 persones\nDarrera actualitzaci�:\t13/10/2010\nLa Conselleria de Salut i Consum ha realitzat importants actuacions dins l’àmbit de l’Atenció Primària de Menorca. L’any 2008 s’obriren el nou centre de salut Verge del Toro i la nova Unitat Bàsica de Salut d’Es Castell. En el seu conjunt aquestes dues noves infraestructures han beneficiat a 30.000 menorquins i menorquines i han suposat una inversió que supera els 4 milions d’euros. A partir d’ara, hem de sumar els 2,8 milions del nou CS Es Banyer. En total, la Conselleria de Salut i Consum haurà invertit en nous projectes per a l’Atenció Primària de Menorca prop dels 7 milions d’euros, que han beneficiat a més de 42.000 usuaris i usuàries de la sanitat pública de l’Illa i han suposat important millores en les condicions de treball de tots els professionals sanitaris. El meu Portal


11 fets fascinants sobre el dormitori avellaner - vida de campnone\nPrincipal vida de camp11 fets fascinants sobre el dormitori avellaner\nEl casal de l'avellaner, que es despertarà dels seus baixos aquest mes, s'està reintroduint a la zona boscosa per intentar aturar l'extinció. Descobrim 11 fets fascinants sobre aquesta tímida criatura.\nEls seus grans ulls de color carbó emprenyen, la seva capa de castanyer pelut proporciona un estat "bonic" i la seva cua llarga esponjosa és única entre els petits mamífers britànics. Si teniu la sort de detectar un dormitori d’avellanes, no l’oblidareu, probablement es congelarà en ser molestat, donant-vos una vista fantàstica, però és igualment improbable que en vingueu a causa d’un introvertit animal tan interessant i nocturn, a més de fixar-se en l'abisme d'extinció.\nAmb aquesta tímida criatura que es torna a introduir a les zones boscoses per intentar aturar la seva extinció, revelem 11 fets fascinants sobre l’avellana de l’avellana.\nLa caseta d’avellaner és una espècie antiga, autòctona; ha estat present a Gran Bretanya des de fa almenys l’última glaciació, fa més de 10.000 anys\nEren tan prolífics a l’època victoriana que els escolars els comerciarien al pati.\nBeatrix Potter guardava com a mascota un dormitori avellaner (Xarifa).\nLa dormidora adormida a les aventures d'Alícia al país de les meravelles pot haver estat de la varietat comestible no autòctona.\nEl dormitori avellaner no té caecum, cosa que significa que no pot digerir material vegetal complex.\nLa seva cua és del 80% de la seva longitud corporal i, de manera única, presenta uns turmells posteriors de doble articulació. Els seus bigotis són llargs i mòbils.\nEs necessita un dormitori 20 minuts per obrir una avellana.\nPot ser multat fins a 5.000 £ i anar a la presó fins a sis mesos per pertorbar, ferir, matar un dormitori avellana o perjudicar o destruir el seu hàbitat.\nL’amor de l’avellana a l’avellana per les avellanes va inspirar el seu nom. De fet, el nom llatí avellanarius significa "avellana".\nEl 40-50% del dormitori d’avellaners moren en hibernació.\nUna caseta femenina produirà una camada a l'any –o, com a màxim, dos– amb una mitjana de 4-5 cries cada vegada.\nCopyright vida de camp: 11 fets fascinants sobre el dormitori avellaner - vida de campnone


L’antifeixisme és cosa de totes! El 12 d’octubre, res a celebrar. | Espai Casalero\n11 oct, 2018 Antiracisme Interculturalitat ST\nSabem que encara són accions molt minoritàries, però també sabem que el feixisme avança sinó se’l combat. Per això, cal aïllar i respondre com a societat i de forma implacable davant qualsevol mostra d’odi. Perquè el feixisme no el desperta ningú; el feixisme creix amb la impunitat, la complicitat, el silenci i la normalització. Per això, és imprescindible que la ultradreta no agafi ni un bri d’aire, que les seves actuacions no quedin impunes, que les seves agressions siguin respostes una a una.\nNo podem mirar cap a una altra banda. L’antifeixisme és cosa de totes! Perquè les que es manifesten avui són les mateixes formacions d’extrema dreta, partits polítics afins al moviment neonazi i feixista, que dies passats i dies futurs introdueixen discursos d’odi als nostres barris, amb el seu ideari islamofòbic, xenòfob i racista.\nMaterials de la campanya 12-O, res a celebrar!\nCasals de Joves ens sumem i cridem a la participació a les següents convocatòries:\nActivitats de la #SetmanaAntifeixista als Casals:\nA més a més, us convidem a participar de les activitats que organitzen diferents Casals de Joves en el marc de la #SetmanaAntifeixista:


Alcanar.info - Vila dels xiquets\nAlcanar.info > Escoles Bressol > Vila dels xiquets\n4.4 de 101 vot/s\nVila del Xiquets C.43011662\nLa nostra escola és un centre educatiu que acull a nens i nenes de 4 mesos a 3 anys on s’imparteix el primer cicle d’educació infantil i està autoritzat pel Departament d’Ensenyament de la Generalitat de Catalunya ; és l’únic centre d’ alcanar que pot oferir els seus serveis de manera continuada i sistemàtica a grups estables d’infants amb freqüència diària i que compleix les normatives arquitectòniques, educatives i sanitàries. L’equip docent està format per 2 mestres d’educació infantil i 4 tècnic superior en educació infantil.\nTreballem l’adquisició d’hàbits , l’educació emocional i els valors, directament relacionats amb el desenvolupament de la pròpia autonomia en les diverses rutines de la vida quotidiana. Basem el nostre projecte educatiu en l’experimentació i el desenvolupament dels sentits per tal d’ iniciar les habilitats i capacitats dels nens.\nMitjançant les competències educatives plantegem l’aprenentatge i promovem les ganes d’aprendre a partir d’activitats d’experimentació, observació , manipulació i descoberta ( panera dels tresors, sons i sorolls, safates d'experimentació, treball d'estimulació als infants de 4 mesos a 1 any, joc simbòlic, joc matemàtic, joc heurístic, música i instruments, plàstica , ciència i experiments, descoberta de l’entorn, projectes, hort, sorrall, visita d’animals i oficis a l’escola, excursions, panels sensorials, intel·ligències múltiples, treball dels bits d'intel·ligència,obres d'art, murals amb diferents tècniques plàstiques,pedagogia de la llum,… ) . Els nens són els principals protagonistes del seu aprenentatge tot descobrint i gaudint del món que els envolta.\nTambé donem molta importància al desenvolupament motriu i el coneixement del propi cos; les sessions de psicomotricitat , iniciació al yoga, l’expressió corporal , massatges, la relaxació i la motricitat fina i gruixuda els ajuden en el seu creixement físic, psíquic i afectiu. Mitjançant la comunicació gestual i verbal ( contes, teatre, titelles, cançons, dites, poemes, contacontes dels avis de l’onada, contacontes dels pares, dia dels avis de l'escola,…) donem als nens les eines per desenvolupar habilitats comunicatives i la capacitat de relacionar-se amb les persones. Considerem que aprendre idiomes és molt important en aquesta edat , per això seguim una programació d’anglès amb una professora nativa. Les festes i tradicions populars també són presents a la nostra escola durant tot el curs.\n- Servei educatiu flexible de 9h a 13h i de 15h a 19h ( cada família s'adapta l'horari a les seves necessitats )\n- Servei d’acollida matinal de 7:30h a 9h\n- Servei de menjador-descans de 13h a 15h\nLes nostres instal·lacions disposen de 550 m2 diferenciades en :\n- 1 aula de P-0 amb canviador i pati exterior de gespa artificial per a facilitar el gateig\n- 1 aula de P-1 amb canviador i sortida d’emergència\n- 2 aules de P-2 amb lavabos adequats a la seva edat\n- 1 aula polivalent per a realitzar les sessions de psicomotricitat\n- 1 cuina i menjador amb lavabo i racó del descans per a la migdiada\n- 1 vàter amb dutxa\n- 1 vestidor per al personal docent\n- 1 despatx de direcció\n- 1 magatzem per al material\n- 1 pati exterior de 80 m2 per als nens de P-1 i P-2 on hi tenim el sorrall i l’hortet.\nTotes les famíles de la nostra escola bressol reben una ajuda del Departament d’Ensenyament i una altra de l’Ajuntament d’Alcanar.\nL'escola bressol és un centre reconegut pel Departament d'ensenyament.\nFAMÍLIES DE L\_'ESCOLA BRESSOL\nIncreíble és el treball i el montatge que hi ha darrera d\_'una porta taronja. Increíble és l\_' equip docent que sou, la teva vocació amb el treball. Increíble el sentit humà que teniu tot l\_'equip. És per això que com a pares estem super contents i orgullosos de que la nostra petita estigue aquí en vatros.\nMIREIA PASCUAL GAS\n"ESCOLA BRESSOL IDEAL"\nLes instal·lacions molt adequades i les mestres del millor, els meus nens van anar i molt bé en tots els aspectes. Ho recomano a tots els pares.\nC/ Jaume I, 25 viladelsxiquets@gmail.com\nTelèfon: 670090240 / 695939302


Benvinguts al campió – Inter Club d'Escaldes\nPublicado el 15 de junio de 2021 por Inter Club d'Escaldes\nBenvinguts al campió\nL’Inter Club d’Escaldes fa oficial els seus primers fitxatges per a les competicions europees: el migcampista François Gomis i el davanter Joel Paredes, tots dos amb experiència a la lliga andorrana.\nGomis, nascut a Senegal i amb nacionalitat espanyola, arriba al campió després d’una bona temporada a la UE Sant Julià. Es tracta d’un migcampista de 23 anys, amb bon recorregut i gran capacitat física.\n«Estic molt il·lusionat, perquè ha estat una temporada molt difícil i fitxar pel campió de lliga és una gran cosa. L’Inter és molt organitzat i el més complet de la lliga, sense cap mena de dubte. Jugar la Champions és indescriptible, una cosa molt gran», assumia.\nPer la seva banda Paredes, davanter de 26 anys amb passat al Juvenil de la UE Cornellà, va destacar la darrera temporada anotant 15 gols amb la samarreta de la UE Santa Coloma. Joel és un davanter ràpid i amb gran capacitat de finalització.\n«És un moment que em fa molt feliç. L’Inter és un gran club, el campió, és el club amb més èxit els últims anys. Jugar la Champions em fa molta il·lusió, de ben segur serà una experiència inoblidable», reconeixia.\nGomis i Paredes faran la seva estrena oficial a la Ronda Preliminar de la Champions League, la setmana vinent a Albània. Abans, vestiran la samarreta de l’Inter al triangular amistós de dimecres contra l’FC Andorra B i el Falcons d’Aràbia Saudita.\nEtiquetas: Gomis, Inter, Paredes\nAnterior: Torna a casa seva\nSiguiente: I ara, cap a la Champions


El Govern permetrà anar als horts particulars per collir aliments "necessaris per a la subsistència" La República\nACN Barcelona.-El Govern permetrà a partir d’avui anar als horts particulars per collir aliments “necessaris per a la subsistència”. Protecció Civil ha informat que, després de tornar-ho a plantejar als […]\nACN Barcelona.-El Govern permetrà a partir d’avui anar als horts particulars per collir aliments “necessaris per a la subsistència”. Protecció Civil ha informat que, després de tornar-ho a plantejar als òrgans competents de l’Estat, s’ha modificat la restricció que s’aplicava als horts d’autoabastament situats fora del domicili habitual. Els altres dos supòsits que també estan acceptats a partir d’ara és anar a l’hort particular per cuidar animals o si es tracta d’una activitat econòmica. Els desplaçaments a l’hort han de ser “individuals” i complint la normativa “d’higiene i distanciament social”. No obstant això, i atesa la prohibició de traslladar-se a segones residències, queden exclosos els horts que puguin haver-hi a les segones residències.


Economia valenciana post-COVID19: posem les llums llargues - Via Mediterrània\nEconomia valenciana post-COVID19: posem les llums llargues\n22/04/2020 Via Mediterrània Deja un comentario\nSecretària d’organització de Via Mediterrània\nAmb més d’un mes de confinament i, afortunadament, treballant des de casa, he tingut l’oportunitat d’analitzar unes 70 empreses i llegit tot el que m’ha donat de si el temps «lliure».\nLes meues conclusions possiblement seran esbiaixades però, no obstant això, tractant de fer un exercici de magnitud global i contrastant algunes de les meues idees amb lectures, crec que qualificades, trobe que:\nLes empreses valencianes aprengueren de la crisi que començà el 2008 i durant aquesta última dècada han apostat per incrementar la seua solvència, el seu equilibri financer i la rendibilitat (informe GB Consultores d’abril 2019)\nPerò existeixen dos grups d’empreses «sensibles» de les quals em preocupa com podran afrontar aquestes pròximes setmanes: aquelles l’evolució de les quals ja era compromesa i aquelles que pel seu moment vital, havien considerat els darrers mesos com els òptims per a realitzar inversions fortes.\nL’aturada de l’activitat econòmica d’aquestes setmanes provoca que els productes/serveis produïts no arriben al seu client final. Això suposa una aturada del consum en sec. La conseqüència directa és la no entrada d’ingressos per tancar el cicle de l’activitat productiva.\nPerò seguint amb la variable del consum, haurem d’estar mooolt alerta i establir els mecanismes necessaris per a restablir-la. Molts treballadors s’han vist afectats pels ERTOs i, per tant, el seu salari líquid s’ha vist minvat. Molts treballadors, en acabar l’estat d’alarma, es veuran perjudicats per l’evolució dels ERTOs en EROs. Per tant, tots aquells que no estiguen afectats per aquesta situació, seria bon moment de realitzar un «consum solidari», és a dir, plantejar-se fer el que sempre anem posposant com canviar una mampara del bany, ficar altres llums al menjador, reparar el sofà envellit, etc. Xicotetes despeses que poden tindre un gran efecte en el petit comerç, autònoms, magatzems… Com podria l’administració facilitar-ho?\nPer altra part, com a altre component fonamental de creixement de l’activitat, trobem la inversió. Moltes empreses han vist modificades les seues projeccions dels pròxims mesos a l’introduir entre els seus deutes, unes quantitats, sovint, elevades. Préstecs, normalment, a poder fer front a les despeses d’estructura que han de seguir assumint aquestes setmanes malgrat l’aturada. Sous, lloguers, subministraments, segurs, proveïdors, atendre el servei del deute… però sense l’entrada dels ingressos necessaris per a poder fer-ne front. Aquesta entrada de liquiditat s’ha substituït per uns instruments financers amb afiançament de l’estat (préstecs i comptes de crèdit) facilitats per aquelles entitats financeres que s’han acollit al conveni ICO, que tot i tindre 12 mesos de carència de capital, cal retornar en un període màxim de 5 anys. Això vol dir, que si les empreses tenien un excedent entre l’entrada d’euros per la seua generació de recursos i els seus compromisos, ara l’excedent serà menor o no hi serà. Moltes empreses veuran afectats els seus plans d’inversió, endarrerint-los, perquè no tindran suficient excedent per a destinar a la inversió.\nAquesta qüestió és molt més greu del que sembla, més enllà de l’ajornament d’unes inversions. Primer perquè la conjuntura en què ens trobem, les necessitats canvien de manera permanent i les empreses han de ser suficientment àgils per tal de poder adaptar-se a elles. Cal donar resposta a les necessitats d’uns clients exigents que poden decidir no esperar-se que l’empresa estiga preparada. A través de les noves inversions, les empreses adquireixen la capacitat de fer salts en la seua generació de recursos, poder arribar a més clients, i per tant, de créixer i tindre futur.\nPer tant, sobre aquest punt de la inversió, l’administració pública haurà de dotar a les empreses de facilitats perquè puguen materialitzar-se. Però aquesta qüestió, des del punt de vista del model econòmic necessari al nostre territori, no és gens senzilla, perquè no em val una facilitat per a TOTES les empreses. Donat que sabem que els recursos són limitats i no infinitament divisibles, perquè no tindria sentit, caldrà prioritzar en quines empreses seran aquelles beneficiàries de les facilitats. I ací cal una reflexió d’aquestes que en diuen «amb llums llargues» perquè el que decidim avui serà clau per al futur. Per tant, previ a determinar les facilitats, s’hauria de decidir el País Valencià quin model d’empreses vol per al dia de demà. Jo aposte per aquells que donen un valor afegit. Aquell que permet que els joves que ixen de les nostres universitats tinguen un bon lloc de treball, ben remunerat, amb potencial de creixement, de realització personal. Cal promocionar aquelles empreses on posen en el centre els seus treballadors, perquè són la seua font de valor, el seu millor actiu.\nNo em valen solucions a correcuita. No em valen pegats del moment. Cal una idea treballada, reflexionada, contrastada amb tots (o la majoria) els agents implicats. Cal una estratègia que implique alguns anys vista, caldrà buscar els recursos per a poder-la dur a terme, i d’això, en tenim pocs. Motiu addicional per a tirar de creativitat, d’imaginació, d’intuïció; també de valentia per a anar a buscar tots els recursos que ens faltaran per a dur-ho a terme.\nNo s’esperen unes setmanes ni mesos fàcils. Però ara més que mai, es necessita una mirada de conjunt i global, on cadascú de nosaltres trobem que les mesures posades en marxa són en benefici de tots. L’administració valenciana tindrà una gran responsabilitat i protagonisme per a dur-ho a terme. Però també cadascú de nosaltres, individualment, tindrem una responsabilitat extraordinària que es veurà jutjada a través de les nostres accions del dia a dia, per què, junts, puguem superar com més aviat millor, aquest gran shock que ens ha marcat el diminut COVID.\n← PODER BLANDO EN CUARENTENA\n¡Habla, Europa! →


L’Alt Penedès tanca el setembre amb la millor xifra d’afiliacions des del 2009 i supera els nivells prepandèmia | Sala de Premsa | Cambra de Comerç de Barcelona\nL’Alt Penedès ha tancat el tercer trimestre amb més afiliats que abans de la Covid-19 i amb un índex d’atur que ja gairebé se situa a nivells previs a la pandèmia. En concret, s’han registrat un total de 41.271 llocs de treball (afiliacions a la Seguretat Social segons seu de l’empresa al règim general i al règim especial de treballadors autònoms), sent la millor xifra des del 2009 i un 0,3% superior als resultats del setembre del 2019, abans de la pandèmia.\nAixí s’extreu de l’Informe trimestral del teixit empresarial i mercat del treball,que elaboren conjuntament la Cambra de l’Alt Penedès i el Gabinet d’Estudis Econòmics de la Cambra de Barcelona, i que tot seguit presenta els principals resultats pel que fa a teixit empresarial, els llocs de treball, les afiliacions segons la residència padronal i les xifres de l’atur i la taxa d’atur registral.\nRespecte a un any enrere els llocs de treball a la comarca han crescut un 2,4%, una evolució menys intensa que la registrada al conjunt de Catalunya (3,7%). Aquest creixement anual està influenciat per la disminució d’afiliacions que es va produir a partir del març de 2020 a conseqüència de l’aplicació de l’estat d’alarma i les restriccions per contenir l’expansió del virus.\nCal tenir present que les dades a partir de la crisi sanitària (març 2020) inclouen les persones que estan en ERTO i que continuen donades d’alta com a afiliats que cotitzen, malgrat que no estiguin laboralment actius. Segons una estimació pròpia a partir de les dades de l’Observatori de Treball i Model Productiu de la Generalitat i el Ministeri de Treball, al setembre hi ha encara unes 750 persones en ERTO a la comarca (1.380 al juny).\nSegons el tipus de règim d’afiliació, s’observa una evolució més positiva al setembre de 2021 respecte al setembre de 2020 entre els assalariats (2,9%) que els autònoms (0,5%). Així mateix, mentre que la dada d’assalariats és la més elevada des del desembre 2008, la d’autònoms encara se situa per sota els nivells previs a la pandèmia (-0,9% respecte al setembre 2019), però és la més elevada des del març 2020.\nLes afiliacions per residència padronal superen les xifres prèvies a la pandèmia\nEls afiliats segons residència padronal el setembre de 2021 han augmentat un 3% a l’Alt Penedès respecte a un any enrere, fins a les 47.299 persones a finals del passat mes de setembre. Aquesta representa la millor xifra des del 2012 (inici de la sèrie disponible). A més, si es compara la xifra de llocs de treball d’aquest passat setembre amb els nivells previs a la pandèmia, aquesta dada és la més elevada des del desembre del 2008 i se situa un 1,4% per sobre del nombre del mateix mes del 2019.\nPer sexe, el creixement ha estat molt similar entre les dones (3,1%) i els homes (3,0%). Els afiliats registren un augment a tots els grans grups d’edat, a excepció de les persones compreses entre els 30 i 44 anys (-2,0%). Per nacionalitat, cal destacar el creixement relatiu d’afiliats entre les persones de nacionalitat estrangera, un 8,0% (2,5% els espanyols). Respecte als nivells previs a la pandèmia (setembre 2019), el nombre d’afiliats ha augmentat a totes les variables analitzades, excepte entre les persones de 30 a 44 anys que encara no han assolit nivells previs a la crisi (-7,3% menys).\nSi es comparen les afiliacions segons seu social i per residència padronal, el nombre és superior en el segon cas (un 15% més); el motiu de la diferència és que treballadors residents a l’Alt Penedès es traslladen a una comarca diferent per treballar.\nEl sector primari i els serveis encapçalen la recuperació econòmica\nParal·lelament a l’evolució positiva de les dades del mercat de treball, les empreses (comptes de cotització) a la comarca també registren un creixement anual des de principis d’any, però encara no s’ha recuperat el total del teixit empresarial d’abans de la crisi.\nAl setembre es registren 3.221 empreses a la comarca, un 1,7% més que l’any anterior (1,4% al conjunt de Catalunya) i un 0,6% menys que al trimestre anterior (evolució habitual per a un mes de setembre). Si es compara la dada de setembre 2021 amb els nivells previs a la pandèmia (setembre 2019), aquesta encara es troba un 6,0% per sota (el mateix que al conjunt Catalunya).\nSegons grans sectors econòmics, el nombre d’empreses ha augmentat anualment als serveis (1,9%) i al sector primari (10,3%), i ha disminuït a la construcció i a la indústria (un -0,9% en ambdós casos). Cap sector ha recuperat el nombre d’empreses previ a la crisi sanitària (setembre 2019): -14,0% a la indústria, -10,4% a l’agricultura, -4,8% als serveis i -4,2% a la construcció.\nL’atur gairebé es troba a nivells previs a la pandèmia\nPel que fa a les xifres d’atur, el nombre d’aturats ha estat de 5.093 persones a 30 de setembre, xifra que ja gairebé se situa a nivells previs a la pandèmia (només un 0,4% per sobre del mateix mes del 2019) i és la tercera dada més baixa per aquest mes des del 2009 (només per darrere del 2019 i 2018). En termes interanuals, el ritme de descens s’intensifica per cinquè mes consecutiu, un 18,3% menys que el mateix mes del 2020 (amb efectes de l’estat d’alarma), disminució menys intensa a la registrada al conjunt de Catalunya (-20,9%). Per sexe, la caiguda anual ha estat més intensa entre els homes (-21,3%) que entre les dones (-16,1%). La variació de l’atur per trams d’edat ha oscil·lat entre el -41% de les persones més joves (menors de 30 anys) i el +0,8% de 55 anys o més (l’únic grup que registra un creixement). Per últim, l’atur disminueix a tots els tipus d’ocupació, destaquen les disminucions absolutes entre les ocupacions elementals (-403 persones) i els treballadors de la restauració, personal i venedors (-251).\nL’estimació de la taxa d’atur registral se situa en el 10,2% el setembre, la xifra més baixa des del desembre del 2020, i la tercera més baixa per a un mes de setembre des del 2009 (només superior a la del 2018 i 2019).\nCambres territorials 3T Alt Penedes.pdf\nEl mercat del treball del Vallès Oriental accelera la seva recuperació i ja ofereix 2.349 llocs de treball més que finals del 2019\nTant la xifra de llocs de treball com d’afiliats segons la residència padronal se situen per sobre dels nivells prepandèmia i assoleixen un rècord des de mitjans de 2008.\nL’Hospitalet de Llobregat tanca el segon trimestre recuperant llocs de treball, però encara es troben un 3,8% per sota dels nivells anteriors a la pandèmia\nEls afiliats segons residència padronal al municipi creixen un 2,3% respecte a l’any anterior fins a les 105.159 persones.


Ajuntament d'Alella - L'Ajuntament inicia el procés d'elaboració del Reglament de serveis de la Biblioteca\nPortada|Cultura i Festes|Regidoria de Cultura|Biblioteca Municipal Ferrer i Guàrdia|Notícies\nPublicat el 5 d'abril de 201905.04.2019\nL'Ajuntament inicia el procés d'elaboració del Reglament de serveis de la Biblioteca\nL’Ajuntament ha iniciat els tràmits per a l'aprovació d'un Reglament municipal de serveis de la Biblioteca Ferrer i Guàrdia, que ha de regular el funcionament i la prestació pública de serveis de l'equipament. El document, que haurà de ser aprovat pel Ple municipal, és una eina de suport bàsic que permetrà al personal gestionar la prestació dels serveis i avalar les seves actuacions en el desenvolupament de la feina. Per altra banda, també ha de garantir les persones usuàries un funcionament adequat per accedir i utilitzar els serveis bibliotecaris de forma homogènia i cohesionada.\nEl Reglament haurà de regular, entre altres qüestions, les condicions d'accés i l'ús dels diversos serveis, els drets i deures de les persones usuàries i ha de servir també per resoldre les possibles situacions conflictives.\nPer al de conèixer les inquietuds i recollir les aportacions de la ciutadania a aquest Reglament, l'Ajuntament ha obert un procés de consulta prèvia. Les aportacions es poden fer del 4 al 17 d'abril, ambdós inclosos, a través d'aquest FORMULARI.


Assegura’t l’èxit de la teva empresa amb el curs en Gestió de l’empresa familiar vitivinícola | WINEBS\nInici / Notícies / Assegura’t l’èxit de la teva empresa amb el curs en Gestió de l’empresa familiar vitivinícola\nLes empreses vitivinícoles no en són l’excepció, per això des de la Wine Business School us oferim el nou curs en Gestió de l'empresa familiar vitivinícola: combinació de l'èxit empresarial i l'harmonia familiar.\nDirigit a directius i propietaris d’empreses familiars, el curs té una durada de 28 hores i s’imparteix els divendres de 2/4 de 10 del matí a 2/4 de 3 de la tarda. Durant la formació es tocaran diverses temàtiques relacionades amb els elements que fan a les empreses familiars especials i coneixereu com abordar els conflictes derivats del sistema familiar en relació a la gestió i la propietat de l'empresa.\nA més es treballarà per tal de crear un pla d’acció per a la pròpia empresa i a regular la participació de la família a través de les generacions. Tot un seguit d’estratègies amb les que aconseguireu treure el màxim profit al vostre negoci.\nAmb aquesta formació podreu professionalitzar la vostra empresa i definir una estratègia de futur mentre apreneu a gestionar les característiques pròpies d’un negoci familiar. Un gran oportunitat encarada als negocis vitivinícoles, informeu-vos-en!


Transsiberià - Viquipèdia\nEn vermell la línia del Transsiberià i en verd la línia Baikal Amur.\nEl Transsiberià (en rus: Транссибирская магистраль o Трансси́б, transliterat Transsibírskaia maguistral o Transsib) és una via fèrria que uneix la Rússia europea amb les províncies russes de l'extrem orient, Mongòlia i la Xina.\nLa línia principal del Transsiberià uneix Moscou amb Vladivostok passant pel sud de la Sibèria. Va ser construïda entre els anys 1891 i 1916. És el servei de tren continu més llarg del món, ja que recorre una distància de 9.288 km i travessa 8 fusos horaris.\nLa segona línia principal és la del Transmanxurià. Aquesta línia coincideix amb la del Transsiberià fins la ciutat de Tarskaia a uns 1.000 km a l'oest del llac Baikal. A partir d'allà el Transmanxurià es dirigeix cap a la Xina i arriba fins a Pequín.\nLa tercera línia principal és la del Transmongolià, que coincideix amb la del Transsiberià fins la ciutat d'Ulan Udé, situada a la riba est del Baikal. A partir d'aquesta ciutat el Transmongolià es dirigeix cap a la capital de Mongòlia (Ulan Bator) i després segueix també fins a Pequín.\nEl 1991 es va completar una quarta ruta pel nord, després de més de cinc dècades d'obres esporàdiques. Aquesta línia, coneguda com a Baikal Amur, és una extensió de la línia principal que comença a uns quants centenars de quilòmetres a l'oest del Baikal, i que el passa pel nord. La línia arriba al Pacífic a través de la ciutat de Khabàrovsk.\nA Wikimedia Commons hi ha contingut multimèdia relatiu a: Transsiberià\nObtingut de «http://ca.wikipedia.org/w/index.php?title=Transsiberià&oldid=11181143»\tCategoria: Línies de ferrocarril\tMenú de navegació\nDarrera modificació de la pàgina: 8 març 2013 a les 23:15.